নির্বাচনকমিশন
করিমগঞ্জে ইভিএম-কে কেন্দ্র করে ঘটনা সম্পর্কিত বাস্তাব প্রতিবেদন
নতুন দিল্লি, ০২ এপ্রিল, ২০২১
১. পয়লা এপ্রিল ১ নম্বর রাতাবাড়ি  বিধানসভা আসনের ১৪৯ নম্বর– ইন্দিরা এম.ভি. বিদ্যালয়ে ভোটের কাজে যুক্ত দলটি একটি দুর্ভাগ্যজনক ঘটনার সাক্ষী থেকেছে। ভোটের কাজে যুক্ত দলটিতে একজন প্রিজাইডিং অফিসার এবং তিনজন ভোটকর্মী ছিলেন। তাদের সঙ্গে পুলিশ সদস্য হিসেবে একজন কনস্টেবল এবং একজন হোমগার্ড ছিলেন।
২. ভোটকর্মীদের দলটি সন্ধ্যে ৬টার পর ভোটের কাজ সমাপ্ত করে। এর পর পুলিশ সেক্টর আধিকারিক এবিএসআই লুহিত গোহাইনের নেতৃত্বে সশস্ত্র পুলিশ বাহিনীর একটি দল কড়া পাহারার মধ্য দিয়ে ভোট কর্মীদের নিয়ে আসছিলো। কিন্তু ওই দিন আবহাওয়া খারাপ ছিল এবং ঘণ্টার পর ঘণ্টা ধরে বৃষ্টি হওয়ায় রাস্তাঘাট কর্দমাক্ত হয়ে যায়।
৩. জেলার প্রত্যন্ত অঞ্চল থেকে কোরিমগঞ্জে যাওয়ার একমাত্র রাস্তা ৮ নম্বর জাতীয় সড়ক। পয়লা এপ্রিল ভোটের দিন থাকায় এবং সন্ধ্যে ৬টার পর ভোটগ্রহণ শেষ হওয়ায় প্রায় ১,৩০০ যানবাহন ওই একমাত্র জাতীয় সড়ক দিয়ে ফিরছিল। একই সঙ্গে ৬টার পর থেকে সমস্ত ভোটকর্মীরাও কোরিমগঞ্জ থেকে ফিরছিলেন। একসঙ্গে একাধিক গাড়ি এবং আবহাওয়া খারাপ হওয়ার দরুন জাতীয় সড়কে অভূতপূর্ব যানজট সৃষ্টি হয়।
৪. উল্লেখিত, ভোট কর্মীদের দলটি নীলম বাজারের কাছে আসার সময় ভোটকর্মীদের নিয়ে আসার জন্য ডিসি অফিসের নির্বাচনী শাখার পরিবহণ সেলের বরাদ্দ করা গাড়িটি রাত ৯টার সময় খারাপ হয়ে যায়। একদিকে যানজট, অন্যদিকে খারাপ আবহাওয়ার জন্য ভোটকর্মীদের দলটি নিরাপত্তা কর্মীদের থেকে বিচ্ছিন্ন হয়ে পরে। ভোটকর্মীদের দলটি গাড়ি খারাপ হয়ে যাওয়ায় সেক্টর অফিসার শ্রী অজয় সূত্রধরকে মোবাইলে ফোনে জানিয়ে দেয়। যখন সেক্টর অফিসার বিকল্প যানবাহনের ব্যবস্থা করছিলেন, তখন ভোটকর্মীদের দলটি ভোট হয়ে যাওয়া ইভিএম গুলি নিজেদের হেফাজত থেকে দ্রুত যথার্থ স্থানে পৌঁছানোর জন্য নিজে থেকেই যানবাহন ব্যবস্থা করার সিদ্ধান্ত নেয়।
৫. প্রায় ৯টা ২০ মনিটে ভোটকর্মীদের দলটি ওই সড়ক দিয়ে যাওয়া একটি গাড়ি ভাড়া করে এবং গাড়ির মালিকানা যাচাই না করেই তাদের সঙ্গে থাকা ইভিএম এবং অন্যান্য জিনিসপত্র নিয়ে গাড়িতে ওঠে। ভোটকর্মীদের দলটি থেকে দেওয়া প্রতিবেদনে বলা হয়, তারা করিমগঞ্জের দিকে যাত্রা করেছিল এবং রাত প্রায় ১১টা নাগাদ তারা করিমগঞ্জের কানাইশিল স্থানে পৌঁছয়। সড়কে যানজট থাকায় গাড়ির গতি কম ছিল। তারা ধীর গতিতে যাওয়ার ফলে প্রায় ৫০ জন লোকের একটি দল তাদের ঘিরে ফেলে এবং পাথড় ছুঁড়তে শুরু করে। বিক্ষুব্ধ জনতা গাড়িটি ঘিরে গালিগালাজ করতে থাকে এবং গাড়িটি আটকে দেয়। ভোটকর্মীরা যখন বিক্ষুব্ধ জনতাকে জিজ্ঞাসা করে, তখন তারা জানতে পারে যে গাড়িটি পার্শ্ববর্তী পাথরকান্দি বিধানসভা কেন্দ্রের প্রতিযোগী প্রার্থী শ্রী কৃষ্ণেন্দু পলের গাড়ি। অভিযোগ ওঠে গাড়ি করে নিয়ে যাওয়ার সময় ইভিএম গুলি পরিবর্তন করা হয়েছে।
৬. এই ঘটনার খবর পাওয়ার পরই করিমগঞ্জের উপনির্বাচনী আধিকারিক করিমগঞ্জের পুলিশ সুপারকে সঙ্গে নিয়ে রাত ১১টা ২০ মিনিট নাগাদ ঘটনাস্থলে পৌঁছন। এরই মাঝে গাড়ির মালিককে খুঁজে বের করা হয় এবং জানা যায় ওই গাড়িটি পাথরকান্দি বিধানসভা কেন্দ্রের প্রার্থী শ্রী কৃষ্ণেন্দু পলের স্ত্রী শ্রীমতী মধুমিতা পলের নামে নথিভুক্ত রয়েছে। ঘটনাস্থলে পৌঁছে দেখা যায় যে বিক্ষুব্ধ জনতা ভোট কর্মীদের গাড়ির ভেতর থেকে বের করে নিয়ে আসার চেষ্টা চালাচ্ছে এবং তাদের ওপর হামলা করা হচ্ছে। পাথর ছুঁড়ে গাড়ির কাঁচও ক্ষতিগ্রস্ত করা হয়েছে। পাথরের ঘায়ে গুরুতর আহত হন করিমগঞ্জের পুলিশ সুপার। তার পরই বিক্ষুব্ধ জনতাকে ছত্রভঙ্গ করতে শূন্যে গুলি চালানো হয়। এরই মাঝে এই গণ্ডগোলের মধ্যে প্রথম পোলিং অফিসার নিখোঁজ হয়ে যান। ইভিএম এবং বাকি ভোট কর্মীদের নিরাপদে এলাকা থেকে নিয়ে আসা হয়। রাত ১১টা ২০ নাগাদ করিমগঞ্জের উপনির্বাচনী আধিকারিক পরিস্থিতি নিয়ন্ত্রণে নিয়ে আসেন।
পরীক্ষা করে দেখা গেছে ইভিএম এবং ভিভিপ্যাটে সিল অক্ষত রয়েছে এবং এর কোনো ক্ষতি হয়নি। সমস্ত সরঞ্জামই স্ট্রং রুমে জমা করা হয়েছে।
৭. প্রথম পোলিং অফিসার আজ সকাল পর্যন্ত নিখোঁজ ছিলন। কারণ তিনি নিকটবর্তী কোনো গ্রামে লুকিয়ে ছিলেন। তাঁর খোঁজে সারা রাত ধরে তল্লাশি চালানো হয়। একারণে এই প্রতিবেদন পাঠাতে বেশ কয়েক ঘন্টা বিলম্ব হয়েছে।
৮. এই পরিপ্রেক্ষিতে পরিবহণ নিয়ম লঙ্ঘনের জন্য প্রিজাইডিং অফিসারকে নোটিশ জারি করা হয়েছে। এমনকি নির্বাচনী আধিকারিক ও তিনজন কর্মকর্তাকে সময়িকভাবে বরখাস্ত করা হয়েছে। যদিও ইভিএম-এর সিলগুলি অক্ষত অবস্থায় পাওয়া গেছে, তবুও সিদ্ধান্ত নেওয়া হয়েছে যে রাতাবাড়ি  বিধানসভা কেন্দ্রের ১৪৯ নম্বর- ইন্দিরা এম.ভি বিদ্যালয়ে পুনরায় ভোট নেওয়া হবে। এমনকি বিশেষ পর্যবেক্ষকের কাছ থেকে এবিষয়ে একটি প্রতিবেদনও চেয়ে পাঠানো হয়েছে।
CG/SS/SKD/
(Visitor Counter : 172